DUE PROCESS OF LAW หรือ หลักกระบวนการที่ถูกต้องตามกฎหมาย หรือ หลักศุภนิติกระบวน มี ๒ มิติ คืออะไรบ้าง
หลักศุภนิติกระบวน หรือ DUE PROCESS OF LAW

​

         หลักศุภนิติกระบวน หรือ DUE PROCESS OF LAW ถูกกําหนดขึ้นในสหรัฐอเมริกา
ตั้งแต่มีการแก้ไขเพิ่มเติมที่ ๕ เป็นเหตุให้ศาลฎีกาสหรัฐอเมริกาใช้บทแก้ไขเพิ่มที่ ๕ ควบคุมการใช้
อํานาจขององค์กรต่างๆ ในสหรัฐอเมริกา และได้ขยายไปควบคุมถึงระดับมลรัฐอีกด้วย โดยชื่อแล้วน่าจะ
เป็นเพียงมิติในด้านกระบวนพิจารณา อาทิการจับกุม คุมขัง การสอบสวน หรือการกระทําใดๆ ที่
กระทบต่อเสรีภาพของบุคคล ว่าต้องเป็นไปตามกระบวนการที่ถูกต้อง แต่จากการที่ศาลฎีกาของสหรัฐ
ได้ขยายหลัก ศุภนิติกระบวนไปถึงมิติด้านสารบัญญัติด้วย
        ดังนั้นทําให้ DUE PROCESS OF LAW หรือ หลักกระบวนการที่ถูกต้องตามกฎหมาย หรือ
หลักศุภนิติกระบวน มี๒ มิติคือ
        ๑) มิติด้านวิธีพิจารณา หรือ Procedural due process of law กับ
        ๒) มิติด้านสารบัญญัติหรือ Substantive due process of law  (เป็นเหตุให้ศาลถูกวิจารณ์พอสมควร) 
        หลัก DUE PROCESS OF LAW เป็นหลักที่มีความเชื่อมโยงและใกล้เคียงกับTHE RULE OF 
LAW เป็นอย่างมาก เพราะสหรัฐอเมริกาได้รับอิทธิพลจากแนวความคิดในการคุ้มครองสิทธิและเสรีภาพ
ของประชาชนมาจากประเทศอังกฤษที่มีระบบกฎหมายแบบคอมมอนลอว์ (The Common Law) 
เช่นเดียวกัน ทั้งนี้ต่างให้ความสําคัญกับองค์กรตุลาการ การกระทําใดจะขัดต่อกระบวนการที่ถูกต้องตาม
กฎหมายหรือไม่ อยู่ในอํานาจดุลพินิจของศาลสูงสุดของสหรัฐอเมริกาเท่านั้นที่จะเป็นผู้วินิจฉัยชี้ขาด
เพราะศาลสูงศาลเดียวที่มีอํานาจวินิจฉัยและตีความว่ากฎหมายที่ออกโดยรัฐ หรือการกระทําอื่นใดของ
รัฐขัดต่อกระบวนการที่ถูกต้องตามกฎหมายที่บัญญัติไว้ในรัฐธรรมนูญหรือไม่ และคําวินิจฉัยนั้นถือเป็น
ที่สุด เพื่อรักษาไว้ซึ่งความเป็นกฎหมายสูงสุดของรัฐธรรมนูญนั่นเอง

        ส่วนในทางยุโรป แม้ไม่มีหลักศุภนิติกระบวน แต่คําประกาศสิทธิมนุษย์และพลเมืองฝรั่งเศส ลง
วันที่ ๒๖ สิงหาคม ๑๗๘๙ ได้ก่อตั้งสิ่งที่เรียกว่า นิติรัฐ หรือ Etat de Droit แปลเป็นภาษาอังกฤษ คือ
Legal State ซึ่งในเยอรมันใช้คําว่า Rachtsstaat ดังที่ได้กล่าวมาแล้ว
DUE PROCESS OF LAW หรือ หลักกระบวนการที่ถูกต้องตามกฎหมาย หรือ หลักศุภนิติกระบวน มี ๒ มิติ คือ
        ๑) มิติด้านวิธีพิจารณา หรือ Procedural due process of law 
        ๒) มิติด้านสารบัญญัติหรือ Substantive due process of law  (เป็นเหตุให้ศาลถูกวิจารณ์พอสมควร)
ความรู้พื้นฐานกฏหมาย,ประมวลกฎหมายอาญา,กฎหมายสิทธิมนุษยชน